Bongao

Bongao (, , ) ir municipalitāte Filipīnās, Bangsamoro autonomā reģiona Tavitavi provinces galvaspilsēta un lielākā apdzīvotā vieta. Aizņem Tavitavi salas rietumu daļu, Sangasangas, Bongao un Pababagas salas. Municipalitātes urbānais centrs, kur atrodas provinces kapitolijs un citas administratīvās iestādes atrodas Bongao salā, bet lidosta un Tehnoloģiju un okeanogrāfijas koledža — Sangasangas salā. Lielākā daļa iedzīvotāju ir samas, pēc konfesionālās piederības — musulmaņi.

 Vēsture 
Līdz 1970. gadiem Bongao bija viens no piekrastes laivu ciemiem — samas piekopj jūras nomadu dzīvesveidu un lielākoties mitinās laivu mājās. 1958. gadā tika nodibināta Bongao municipalitāte. 1979. gadā moro nemiernieku partizānu kara dēļ provinces galvaspilsētu no netālās Batubatu pārcēla uz Bongao, kas deva ievērojamu impulsu tās attīstībai.

 Atsauces 

 Ārējās saites 

Kategorija:Filipīnu municipalitātes
Kategorija:Filipīnu provinču centri
Kategorija:Tavitavi